అటావా
కెనడా రాజధాని అటావా ఆ దేశంలోని నాల్గవ పెద్ద నగరం. ఇది అటావా నది కి ఉత్తర దిశలోగల నగరం. ఇది 1826లో స్థాపించబడింది. స్థానిక రెడ్ ఇండియన్ భాషలో దీని అర్థం వ్యాపారం చేయటం (టు ట్రేడ్). 2778 చదరపు కిలోమీటర్ల విస్తీర్ణంలోగల ఈ నగర జనాభా సుమారు 9 లక్షలు. ఇది ఉత్తర, దక్షిణ అమెరికా ఖండాల్లో అత్యంత సుఖవంతంగా నివసించగలిగే రెండో నగరం మరియు ప్రపంచంలో ఇలాంటి పధ్నాలుగో నగరం. ప్రపంచంలోని పరిశుభ్రమైన నగరాల్లో ఇది మూడవది. కెనడాలో ఇది రెండవ పరిశుభ్ర నగరం.
పదివేల సంవత్సరాల క్రితం చాంప్లైన్ సముద్రజలాలలో సంగమించడం ద్వారా ఒట్టావా లోయ నివాసంగా మారింది. స్థానిక జనాభా 6500 సంవత్సరాల క్రితం తినదగిన సాగు, వేట, చేపలు పట్టడం, వాణిజ్యం, ప్రయాణం, శిబిరాల నిర్మించుకుని నివసించడానికి ఈ ప్రాంతాన్ని ఉపయోగించింది. ఒట్టావా నదీ లోయలో బాణం ములుకులు, మృణ్మయపదార్ధాలు, రాతి ఉపకరణాలు కలిగిన పురావస్తు ప్రదేశాలు ఉన్నాయి. ఒట్టావాలో మూడు ప్రధాన నదులు కలుస్తాయి. ఇది వేల సంవత్సరాలపాటు ఒక ముఖ్యమైన వాణిజ్య, ప్రయాణ ప్రాంతంగా ఉండేది. ఆల్గానిక్విక్ ప్రజలు ఒట్టావా నదిని కిచీ సిబి (కిచిసిపి) అని "గ్రేట్ రివర్" ("గ్రాండ్ రివర్") అని పిలుస్తుంటారు.
అటావా
19 వ శతాబ్దం నుండి ఒట్టావాలో క్రీడా చరిత్ర ప్రారంభం అయింది. ప్రస్తుతం ఒట్టావా నాలుగు వృత్తిపరమైన క్రీడా జట్లకు నిలయంగా ఉంది. నేషనల్ హాకీ లీగ్లో ఆడుతున్న ఒక ప్రొఫెషనల్ ఐస్ హాకీ జట్టుగా " ఒట్టావా సెనేటర్లు " క్రీడలలో పాల్గొంటున్నారు. సెనేటర్లు కెనడియన్ టైర్ సెంటర్ వద్ద తమ స్వంత క్రీడలను ఆడతారు. కెనడా ఫుట్బాల్ లీగ్లో ఆడే వృత్తిపరమైన కెనడియన్ ఫుట్బాల్ జట్టుగా 
" రెడ్ బ్లేక్స్ " క్రీడలలో పాల్గొంటున్నది. ప్రొఫెషనల్ సాకర్ క్లబ్ ఒట్టావా ఫ్యూరీ ఎఫ్.సి. యునైటెడ్ సాకర్ లీగ్ క్రీడలలో పాల్గొన్నది. మేజర్ లీగ్ సాకర్ తర్వాత నార్త్ అమెరికన్ ప్రో సాకర్లో రెండవ విభాగంగా ఉంది. ఒట్టావా ఫ్యూరీ ఎఫ్సి, ఒట్టావా రెడ్ బ్లాక్లు వారి హోం ఆటలను టి.డి. ప్లేస్ స్టేడియం క్రీడలలో పాల్గొంటారు. ఒట్టావా ఛాంపియన్స్ లీంక్స్ ఇంటర్నేషనల్ లీగ్ ఫ్రాంచైజ్ నిష్క్రమణ తరువాత, రేమాండ్ చబోట్ గ్రాంట్ తోర్న్టన్ పార్క్ వద్ద కాన్ -అమ్ లీగ్లో ప్రొఫెషనల్ బేస్బాల్ను ఆడుతుంది. ఒట్టావా 67 జూనియర్ ఐస్ హాకీ టీంతో సహా అనేక ప్రొఫెషనల్ జట్లు ఒట్టావాలో ఆడతాయి. ఈ నగరం గతంలో నేషనల్ బాస్కెట్బాల్ లీగ్ ఆఫ్ కెనడా వృత్తిపరమైన బాస్కెట్బాల్ జట్టు అయిన ఒట్టావా స్కై హాక్సుకు స్థావరంగా ఉంది.